चीन की यात्रा पर गए पर्यावरण मंत्री जावेड़कर ने कहा- सरकार की कोशिशों की वजह से दिल्ली में ‘बेहतर वायु दिवस’ बढ़े  
प्रदूषण के स्तर के संदर्भ में दिल्ली में बेहतर दिनों की संख्या बढ़ी है
चीन प्रदूषण से मुकाबला करने के लिए खासतौर पर बीजिंग में लड़ रहा है
प्रदूषण के खिलाफ यह लगातार चलने वाली लड़ाई है
चीन की यात्रा पर पहुंचे पर्यावरण मंत्री प्रकाश जावड़ेकर ने कहा कि हाल के वर्षों में बीजिंग के साथ नई दिल्ली को भी दुनिया के सबसे प्रदूषित शहरों का तमगा मिला था, लेकिन सरकार की ओर से उठाए गए कदमों की वजह से साल में सबसे बेहतर वायु गुणवत्ता वाले दिनों की संख्या बढ़ी है. बता दें, जावेड़कर ने विश्व की सबसे तेजी बढ़ती अर्थव्यवस्थाओं ब्राजील, दक्षिण अफ्रीका, भारत और चीन (ब्रिक्स) के मंत्रियों की 29वीं बैठक में शनिवार को जावड़ेकर ने कहा, ‘प्रदूषण के स्तर के संदर्भ में दिल्ली में बेहतर दिनों की संख्या बढ़ी है और खराब वायु गुणवत्ता वाले दिवसों की संख्या घटी है.' जावड़ेकर ने कहा, 'वर्ष 2014 से ही राष्ट्रीय राजधानी क्षेत्र में सरकार की ओर से उठाए गए कदमों की वजह से दिल्ली में हवा की गुणवत्ता सुधरी है.'
बैठक में चीनी समकक्ष ली गंजेइ से बातचीत के बाद जावड़ेकर ने कहा कि चीन प्रदूषण से मुकाबला करने के लिए खासतौर पर बीजिंग में लड़ रहा है. उन्होंने कहा, ‘चीन भारत से सीख रहा है. ली ने पूछा कि इस साल वायु प्रदूषण से कैसे निपटेंगे. यह लगातार चलने वाली लड़ाई है और इसके लिए लगातार नए नवोन्मेष उपायों की जरूरत है. जावड़ेकर ने कहा कि दिल्ली और बीजिंग प्रदूषण से लड़ने में सहयोग कर रहे हैं और इसमें वृद्धि की संभावनाओं को तलाशेंगे, क्योंकि पहले ही दोनों शहरों को ‘सिस्टर सिटीज' घोषित किया गया है.